cyanic-selkie/wikianc huggingface dataset:
स्पेन के चार्ल्स द्वितीय
जीवनी
यह आंतरिक प्रजनन उनकी कितनी स्वास्थ्य समस्याओं के लिए जिम्मेदार था यह विवाद का विषय है। उनकी बड़ी बहन मार्गरेट थेरेसा के पास यह समान मुद्दे नहीं थे। छह साल की उम्र तक, वह खसरा, चिकनपॉक्स, रूबेला और चेचक के हमलों से बच गये थे जिनमें से कोई भी तब एक संभावित घातक बीमारी थी। उनका जबड़ा इतना बाहर निकल हुआ था कि उन्होंने चार वर्ष की आयु में बोलना शुरू किया था। बहुत कम ही निश्चिन्त रूप से ज्ञात है और जो कुछ भी है वह या तो अप्रमाणित है या गलत है। उनकी परिषद और विदेशी राजदूत की रिपोर्ट से लगता है कि उनकी मानसिक क्षमता बरकरार थी।
सिंहासन का वारिस
इस बात पर काफी बहस हुई है कि क्या चार्ल्स नपुंसक था और यदि हां, तो इसका कारण क्या था; मैरी लुईस द्वारा प्रदान की गई रिपोर्ट बताती है कि वह शीघ्रपतन से पीड़ित हो सकता है। यह साबित नहीं हुआ है कि ऐसा आंतरिक प्रजनन का परिणाम था। जबकि कई वैज्ञानिक अध्ययन प्रजनन और रक्तसंबंध के बीच किसी भी संबंध पे संदेह करते हैं। फरवरी 1689 में मैरी लुई के मरने के बाद, चार्ल्स ने नेबुर्ग के मारिया ऐना से शादी की। इस उम्र तक, चार्ल्स लगभग निश्चित रूप से नपुंसक था।
स्पेन की परंपरा के अनुसार स्पेन का का सिंहासन किसी महिला या महिला के वंशज के लिए पाना संभव था। इसने चार्ल्स की बहनों मारिया थेरेसा (1638-1683) एवं मार्गरेट थेरेसा (1651-1673) के क्रमशः चौदहवें लुई और सम्राट लियोपोल्ड के साथ विवाह उपरांत हुए बच्चों के लिए स्पेन के सिंहासन को प्राप्त करने का रास्ता खोला। 1685 में, लियोपोल्ड और मार्गरेट की बेटी मारिया एंटोनिया ने बवेरिया के मैक्स इमानुएल से शादी की; वह 1692 में, एक जीवित बेटे, जोसेफ फर्डिनेंड को छोड़कर मर गई। चार्ल्स द्वितीय ने जोसेफ फर्डिनेंड को एक स्वतंत्र और अविभाजित स्पेनिश राजशाही का उत्तराधिकारी बनाया। 1699 में जोसेफ फर्डिनेंड की मृत्यु ने इन व्यवस्थाओं को समाप्त कर दिया।
इस घटना ने स्पैनिश सिंहासन के उत्तराधिकारी के रूप में चौदहवें लुई के सबसे बड़े बेटे, ग्रैंड डॉफिन को छोड़ दिया। लेकिन चार्ल्स ने अन्य यूरोपीय शक्तियों के मनमुताबिक लियोपोल्ड के बेटे आर्कड्यूक चार्ल्स के पक्ष में अपनी इच्छा को दर्शाया। स्पेन के अधिकांश कुलीन लोग ऑस्ट्रियाई और मारिया ऐना को नापसंद करते थे और फ्रांसीसी उम्मीदवार से अपनी स्वतंत्रता सुनिश्चित करने की अधिक संभावना देखते थे। सितंबर 1700 में, चार्ल्स फिर से बीमार हो गए; 28 सितंबर तक वह भोजन खाने में सक्षम नहीं थे और उनके मंत्री ने उन्हें चौदहवें लुई के पोते, अंजू के फ़िलिप के पक्ष में अपनी इच्छा को बदलने के लिए राजी किया। उनके 39 वें जन्मदिन से पांच दिन पहले 1 नवंबर 1700 को उनकी मृत्यु हो गई; फिलिप को तारीख 16 पर स्पेन का राजा घोषित किया गया और 1701 में स्पेन के उत्तराधिकार का युद्ध शुरू हुआ।
शिबलापूर
शिबलापूर भारतीय राज्य महाराष्ट्र के अहमदनगर ज़िले के संगमनेर तालुके में एक गाँव है। गाँव की प्रसिद्धि का कारण भैरवनाथ मंदिर और शाहीशिबली बाबा स्थान हैं। यह गाँव शिरडी से तकरीबन 35 किमी की दूरी पर स्थित है|
जनसांख्यिकी
वर्ष 2011 की जनगणना अनुसार शिबलापूर की कुल जनसंख्या 3,081 है जिनमें 1588 पुरुष एवं 1493 स्त्रियाँ हैं।
अर्थव्यवस्था
मुख्य रूप से कृषि आधारित है। मुख्य फ़सलें गन्ना, गेहूँ एवं कपास हैं।
सड़क मार्ग
शिबलापूर आसपास के गाँवों और कस्बों से भलीभाँति सड़कमार्ग द्वारा जुड़ा है।
वायुमार्ग
शिरडी हवाई अड्डा सबसे नज़दीकी हवाई अड्डा है।
मुनि जिनविजय
मुनि जिनविजय के अनुसन्धान से हिन्दी भाषा और साहित्य को अपने पाँवों पर खड़े होने की भूमि मिली। उनके काम से भारतीय राजनीतिक और सामाजिक-सांस्कृतिक इतिहास के कई नए पहलू उजागर हुए। उनके अनुसंधान का क्षेत्र प्राचीन साहित्य था।उनके कार्य का अधिकांश जैन धर्म और प्राकृत-अपभ्रंश से संबंधित था। मुनि जिनविजय द्वारा अन्वेषित और सम्पादित बहुत सारा साहित्य जैनेतर भी था। आगे चलकर हजारीप्रसाद द्विवेदी ने मुनि जिनविजय की अन्वेषित और संपादित जैन और जैनेतर कुछ रचनाओं के हिंदी भाषा और साहित्य के विकास में महत्त्वपूर्ण योगदान की पहचान की।
== आरंभिक जीवन == आपका जन्म भीलवाड़ा जिले (राजस्थान) के रूपाहेली नामक ग्राम में हुआ था। पिता बृद्धिसिंघ ने आपका नाम किसनसिंह रखा था । १८९९ में पिता की मृत्यु के पश्चात आप स्थानकवासी साधुओं के साथ निवास करने लगे। १९०३ में आपने साधु वेश धारण किया परन्तु ज्ञान विकास अभाव के कारण आपने आपने सात वर्ष पश्चात यतिवेश त्याग दिया। १९१० में आपने श्वेताम्बर मूर्तिपूजक सम्प्रदाय से दीक्षा ग्रहण की और आपका नाम जिनविजय रखा गया ।
मेहसाना तथा पुणे निवास
मेहसाना में मुनिजी का आचार्य कान्तिविजय तथा उनको शिष्यों चतुर्विजय और पुण्यविजय से संपर्क हुआ। मुनिजी ने आचार्य कान्तिविजय इतिहासमाला का आरम्भ किया जिसमे कई गाढ़ ग्रंथों का प्रकाशन हुआ । इसी समय मुनिजी का पुणे निविष्ट भांडारकर प्राच्य शोध संस्थान के संस्थापकों से परिचय हुआ। पुणे जाकर मुनिजी प्राच्यविद्या प्रतिष्टान को देखकर अति प्रसन्न हुए। पुणे में आपने जैन साहित्य संशोदक नामक पत्रिका का प्रकाशन प्रारम्भ किया। यहीं पर आपका लोकमान्य तिलक, रामकृष्ण भांडारकर तथा महात्मा गांधी से सम्पर्क हुआ। मुनिजी लोकमान्य तिलक की विचारधारा से बड़े प्रभावित हुए, १९२० में गांधीजी के निमंत्रण के कारण आप बम्बई (वर्त्तमान मुम्बई) गए।
राष्ट्रीय (गुजरात) विद्यापीठ
गांधीजी से पुनः संपर्क स्थापित करने के पश्चात आपने महात्माजी के साथ अहमदाबाद के लिए प्रस्थान किया। अहमदाबाद में गांधीजी से निवेदन करके आप गुजरात विद्यापीठ के सदस्य बने तथा साधु वेश को त्याग दिया। गुजरात विद्यापीठ में मुनिजी ने गुजरात पुरातत्व मंदिर की स्थापना की तथा पुरातत्व मंदिर ग्रंथावली का प्रकाशन प्रारम्भ किया। विद्यापीठ में मुनिजी का जर्मनी से आए हुए कुछ विद्वानों से संपर्क हुआ। विद्वानों के निमंत्रण स्वीकार करके मुनिजी ने जर्मनी के लिए प्रस्थान किया। जर्मनी में मुनिजी का बॉन, हैम्बर्ग तथा लैपज़िग विश्वविद्यालयों के प्राच्यविद्या विद्वानों से परिचय हुआ।
लाहौर कांग्रेस अधिवेशन तथा दांडी यात्रा
जर्मनी से १९२९ दिसम्बर में लौटकर मुनिजी ने कांग्रेस के लाहौर अधिवेशन में भाग लिया। लाहौर अधिवेशन में पूर्ण स्वाधीनता प्रस्ताव स्वीकृत किया गया। १९३० में मुनिजी बहादुर सिंह सिंघी के निमंत्रण पर कलकत्ता (वर्त्तमान कोलकाता) गए और वहाँ से शांतिनिकेतन गए। शांतिनिकेतन से लौटकर श्री सिंघी के निवेदन अनुसार सिंघी जैन विद्यापीठ तथा सिंघी जैन ग्रंथमाला की योजना बनायीं। मार्च १९३० में मुनिजी ने गांधीजी के दांडी कूच नमक सत्याग्रह में भाग लिया और नासिक जेल में भेजे गए। नासिक जेल में मुनिजी का कन्हैयालाल मुंशी से संपर्क हुआ। जेल से छुटकर मुन्शीजी की प्रेरणा से मुनिजी दिसंबर १९३० में शांतिनिकेतन गए और सिंघी जैन विद्यापीठ तथा सिंघी जैन ग्रंथमाला का कार्य प्रारम्भ किया। ग्रन्थमाला का प्रथम प्रबंध चिंतामणि प्रकाशित किया गया ।
भारतीय विद्या भवन की स्थापना
१९३८ में मुनिजी ने कन्हैयालाल मुंशी के आग्रह पर भारतीय विद्या भवन की योजना बनाई तथा इसके संचालन कार्य में संलग्न हो गए। सिंघी जैन ग्रंथमाला का सम्पादन कार्य निर्विघ्न रूप से मुनिजी के निर्देशन में ही रहा। आपके मार्गदर्शन में कई अध्येताओं ने पीएच. डी. की उपाधि प्राप्त की ।
सर्वोदय साधना आश्रम
भारत की स्वतंत्रता के पश्चात बढ़ती हुई खाद्य समस्या से मुनिजी में स्वावलंबन की धारणा उत्पन्न हुई। इसी लक्ष्य से आपने १९५० में चित्तौड़गढ़ के समीप चंदेरिया ग्राम में ज़मीन लेकर आश्रम स्थापित किया। मुनिजी ने इस भूखंड में खेती बाड़ी प्रारम्भ कर दी। विनोबा भावे के भूदान आन्दोलन का जब चंदेरिया में आगमन हुआ तो मुनिजी ने अपनी भूमि विनोबाजी को समर्पित कर दी।
राजस्थान पुरातत्व मंदिर
१९५० में ही राजस्थान के प्राचीन हस्तलिखित ग्रंथों के संग्रह तथा प्रकाशन हेतु राजस्थान पुरातत्व मंदिर (राजस्थान प्राच्यविद्या प्रतिष्ठान) की स्थापना की गयी। मुनिजी को इस संस्था का सम्मान्य (ऑनरेरी) निर्देशक नियुक्त किया गया। प्रतिष्टान में मुनिजी ने हज़ारों प्राचीन ग्रंथों का संग्रह किया तथा अनेक ग्रंथों का संपादन और प्रकाशन किया। १९६७ में आपने संस्था निर्देशक का पद त्याग दिया।
हरिभद्र सूरि स्मृति तथा भामाशाह भारती भवन
चित्तौड़ दुर्ग के सम्मुख मुनिजी ने सुप्रसिद्ध जैनाचार्य हरिभद्र सूरि स्मारक मंदिर की स्थापना की। मंदिर की समीप भामाशाह की स्मृति में मुनिजी द्वारा स्थापित भामाशाह भारती भवन है।
सम्पादित ग्रन्थ
मुनि जिनविजय द्वारा सम्पादित ग्रंथों की सूची विशाल है। सिंघी जैन ग्रंथमाला के कुछ प्रकाशन हैं: जैन पुस्तक प्रशस्ति संग्रह, पुरातन प्रबंध संग्रह, प्रबंध चितामणि, विविध तीर्थ कल्प (जिनप्रभ सूरि कृत), कुवलयमाला, धर्मोपदेशमाला, खरतरगच्छपट्टावलि (जिनपाल कृत) तथा खरतरगच्छबृहदगुर्वावलि। १९३५ में डॉ॰ दशरथ शर्मा ने पट्टावलियों के ऐतिहासिक महत्व का विवेचन किया था ।
जिनविजय मुनि अभिनन्दन ग्रन्थ के अनुसार मुनिजी ने राजस्थान पुरातत्व मंदिर के निर्देशक रूप में ८६ ग्रन्थ प्रकाशित किये थे। मुनिजी ने स्वयं जिन ग्रंथों का संपादन किया उनकी सूची निम्नलिखित है :
जय कन्हैया लाल की
जय कन्हैया लाल की एक भारतीय हिंदी भाषा की टेलीविजन पौराणिक नाटक श्रृंखला है जिसका प्रीमियर 19 अक्टूबर 2021 को स्टार भारत पर हुआ था।  यह हॉटस्टार पर डिजिटल रूप से भी उपलब्ध है।  राधाकृष्ण के प्रीक्वल, शो में हेज़ल गौर, सुमेध मुद्गलकर, मल्लिका सिंह, अर्पित रांका और अदिति सजवान हैं। श्रृंखला 4 जुलाई 2022 को समाप्त हुई।
सार
श्रृंखला कृष्ण के बचपन और उनकी पालक-माँ, यशोदा के साथ उनके मजबूत बंधन का पता लगाती है। कृष्ण के कारनामों, मक्खन (माखन) के लिए प्यार, उनकी दोनों माताओं, देवकी और यशोदा के लिए उनका प्यार कहानी की जड़ है। इसमें गलत के खिलाफ खड़े होने और अपने परिवार और गांव के लोगों को दुष्ट कंस से बचाने की उनकी शक्ति और ताकत भी शामिल है।
गुरु
गुरु वह है जो ज्ञान दे। संस्कृत भाषा के इस शब्द का अर्थ शिक्षक और उस्ताद से लगाया जाता है। इस आधार पर व्यक्ति का पहला गुरु माता-पिता को माना जाता है। दूसरा गुरु शिक्षक होता है जो अक्षर ज्ञान करवाता है। उसके बाद कई प्रकार के गुरु जीवन में आते हैं जो बुनियादी शिक्षाएं देते हैं। कुछ ज्ञान या क्षेत्र के "संरक्षक, मार्गदर्शक, विशेषज्ञ, या गुरु" के लिए एक संस्कृत शब्द है। अखिल भारतीय परंपराओं में, गुरु एक शिक्षक से अधिक होता है।  संस्कृत में, गुरु का शाब्दिक अर्थ है अंधकार को दूर करने वाला।  परंपरागत रूप से, गुरु शिष्य (या संस्कृत में चेला) या छात्र के लिए एक श्रद्धेय व्यक्ति है, गुरु एक "परामर्शदाता के रूप में सेवा करता है, जो मूल्यों को ढालने में मदद करता है, अनुभवात्मक ज्ञान को उतना ही साझा करता है जितना कि शाब्दिक ज्ञान, जीवन में एक अनुकरणीय, एक प्रेरणादायक  स्रोत और जो एक छात्र के आध्यात्मिक विकास में मदद करता है"। हिन्दू तथा सिक्ख धर्म में गुरु का अर्थ धार्मिक नेताओं से भी लगाया जाता है। सिक्खों के दस गुरु थे। आध्यात्मिक ज्ञान कराने वाले गुरु का स्थान इन सबमें ऊपर माना गया है। हालांकि इस तथ्य को आधार बनाकर कई मौका परस्त कथित लालची गुरुओं ने इस महानतम गुरु की पदवी को बदनाम भी किया है जिनमें कई उजागर भी हो चुके हैं।
अब सवाल उठता है असली अर्थात सच्चे गुरु की पहचान कैसे हो! हमारे पवित्र धर्मग्रंथों में सच्चे आध्यात्मिक गुरु की गुरु की पहचान बताई गई है।हम जानने की कोशिश करते हैं कि क्या कहते हैं हमारे सद्ग्रंथ सच्चे गुरु के बारे में।
श्रीमद् भगवद्गीता
श्रीमद्भागवत गीता में सच्चे गुरु को तत्वदर्शी संत कहकर व्याख्या की गई है । गीता अध्याय 15 श्लोक 1 में स्पष्ट हैः-
ऊर्धव मूलम् अधः शाखम् अश्वत्थम् प्राहुः अव्ययम्।
छन्दासि यस्य प्रणानि, यः तम् वेद सः वेदवित् ।।
अनुवाद: ऊपर को मूल (जड़) वाला, नीचे को तीनों गुण रुपी शाखा वाला उल्टा लटका हुआ संसार रुपी पीपल का वृक्ष जानो, इसे अविनाशी कहते हैं क्योंकि उत्पत्ति-प्रलय चक्र सदा चलता रहता है जिस कारण से इसे अविनाशी कहा है। इस संसार रुपी वृक्ष के पत्ते आदि छन्द हैं अर्थात् भाग (च्ंतजे) हैं। (य तम् वेद) जो इस संसार रुपी वृक्ष के सर्वभागों को तत्व से जानता है, (सः) वह (वेदवित्) वेद के तात्पर्य को जानने वाला है अर्थात् वह तत्वदर्शी सन्त है। जैसा कि गीता अध्याय 4 श्लोक 32 में कहा है कि परम अक्षर ब्रह्म स्वयं पृथ्वी पर प्रकट होकर अपने मुख कमल से तत्वज्ञान विस्तार से बोलते हैं।
वेदों में सच्चे गुरु की पहचान
यजुर्वेद अध्याय 19 मंत्र 25, 26 में लिखा है कि पूर्ण गुरु वेदों के अधूरे वाक्यों अर्थात् सांकेतिक शब्दों व एक चौथाई श्लोकों को पूरा करके विस्तार से बताएगा व तीन समय की पूजा बताएगा। तत्वदर्शी सन्त वह होता है जो वेदों के सांकेतिक शब्दों को पूर्ण विस्तार से वर्णन करता है जिससे पूर्ण परमात्मा की प्राप्ति होती है वह वेद के जानने वाला कहा जाता है।
कबीर सागर में सच्चे गुरु की पहचान
कबीर जी ने सूक्ष्मवेद में कबीर सागर के अध्याय ‘‘जीव धर्म बोध‘‘ में पृष्ठ 1960 पर दिया है” :-
गुरू के लक्षण चार बखाना, प्रथम वेद शास्त्र को ज्ञाना।।
चौथे वेद विधि सब कर्मा, ये चार गुरू गुण जानों मर्मा।।
अर्थात् कबीर जी ने कहा है कि जो सच्चा गुरू होगा, उसके चार मुख्य लक्षण होते हैं :-
सब वेद तथा शास्त्रों को वह ठीक से जानता है।
दूसरे वह स्वयं भी भक्ति मन-कर्म-वचन से करता है अर्थात् उसकी कथनी और करनी में कोई अन्तर नहीं होता।
अल-हुमज़ह
सूरा अल-हुमज़ह (इंग्लिश: Al Humazah) इस्लाम के पवित्र ग्रन्थ कुरआन का 104 वां सूरा (अध्याय) है। इसमें 9 आयतें हैं। =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-हु-म-ज़ह और प्रसिद्ध किंग फ़हद प्रेस के अनुवाद में सूरा अल्-हु-म-ज़ह नाम दिया गया है।
गुरु
कबीर सागर में सच्चे गुरु की पहचान
चौथा लक्षण यह है कि वह सर्व भक्ति कर्म वेदों के अनुसार करवाता है तथा अपने द्वारा करवाए भक्ति कर्मों को वेदों से प्रमाणित भी करता है।
उपसंहार
जिसमें संतत्व है वही संत है। ईश्वर ने अपनी बातों को लोगों तक समझाने के लिए, उन्हें सही रास्ते पर लाने के लिए, व्यक्ति का विकास कैसे हो, उसके चिंतन, शरीर, धन, ज्ञान का विकास कैसे हो, उसके लिए एक प्रतिनिधि परंपरा का प्रारंभ किया, यही संत अथवा गुरु परंपरा है।
अल-हुमज़ह
मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।
गुरु
उपसंहार
जो ईश्वर की भावनाएं होती हैं, जो ईश्वर की स्थापनाएं होती हैं, जो ईश्वर के सारे उद्देश्य होते हैं, ईश्वर जिन भावनाओं से जुड़ा होता है, जिन गुणों से जुड़ा होता है, जिन अच्छाइयों से जुड़ा होता है, वो सब संतों में होती हैं। संत के जीवन में समाज भी यही खोजता है कि संत में लोभ नहीं हो, कामना-हीनता हो।
अल-हुमज़ह
इसके मक्की होने पर समस्त टीकाकार सहमत हैं। और इसकी वार्ता और वर्णन शैली पर विचार करने से प्रतीत होता है कि यह भी मक्का के आरम्भिक काल में अवतरित होने वाली सूरतों में से है। =विषय और वार्ता = इस्लाम के विद्वान मौलाना सैयद अबुल आला मौदूदी लिखते हैं कि इसमें कुछ ऐसी नैतिक बुराइयों की निंदा की गई है जो अज्ञानकालीन समाज में धन के लोभी मालदारों में पाई जाती थीं। इस घृणित चरित्र को प्रस्तुत करने के पश्चात् यह बताया गया है कि परलोक में उन लोगों का क्या परिणाम होगा जिनका यह चरित्र है। ये दोनों बातें ऐसे ढंग से बयान की गई है कि जिससे श्रोता की बुद्धि स्वयं इस निष्कर्ष पर पहुँच जाए कि इस तरह के चरित्र का यही परिणाम होना चाहिए और क्योंकि दुनिया में ऐसे चरित्रवालों को कोई दण्ड नहीं मिलता, बल्कि ये फलते - फूलते ही दीख पड़ते हैं, इसलिए परलोक का प्रादुर्भाव निश्चय ही अवश्यम्भावी है। इस सूरा को यदि उन सूरतों के क्रम में रखकर देखा जाए जो सूरा 99 (ज़िलज़ाल) से यहाँ तक चली आ रही हैं, तो आदमी भली-भाँति यह समझ सकता है कि मक्का मुअज़्ज़मा के आरम्भिक काल में किस तरीके से इस्लाम की धारणाओं और उसकी नैतिक शिक्षाओं को लोगों के मन में बिठाया गया था। =सुरह "अल-हुमज़ह'' का अनुवाद= बिस्मिल्ला हिर्रह्मा निर्रहीम अल्लाह के नाम से जो दयालु और कृपाशील है।
इस सूरा का प्रमुख अनुवाद:
क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया:
بسم الله الرحمن الرحيم
तबाही है हर कचो के लगाने वाले, ऐब निकालने वाले के लिए,(104:1) जो माल इकट्ठा करता और उसे गिनता रहा (104:2) समझता है कि उसके माल ने उसे अमर कर दिया (104:3) कदापि नहीं, वह चूर-चूर कर देनेवाली में फेंक दिया जाएगा, (104:4) और तुम्हें क्या मालूम कि वह चूर-चूर कर देने वाली क्या है? (104:5) वह अल्लाह की दहकाई हुई आग है, (104:6) जो झाँक लेती है दिलों को (104:7)वह उन पर ढाँक कर बन्द कर दी गई होगी, (104:8) लम्बे-लम्बे स्तम्भों में (104:9) =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
=सन्दर्भ=
=इन्हें भी देखें=
एडवर्ड मॉर्गन फार्स्टर
एडवर्ड मॉर्गन फार्स्टर (Edward Morgan Forster ; १८७९ - १९७०) - अंग्रेजी उपन्यासकार और आलोचक थे।
परिचय
इसके उपरांत एक वर्ष उसने इटली और ग्रीस में बिताया। उसका प्रथम उपन्यास 'व्हेयर ऐंजेल्स फियर टु ट्रेड' (१९०५) इटली में ही लिखा गया। इसके बाद 'दि लांगेस्ट जर्नी (१९०७) और 'ए रूम विद ए व्यू' (१९०८) प्रकाशित हुए। 'हावर्ड्स एंड' (१९१०) में उसकी प्रतिभा ने पूर्ण परिपक्वता प्राप्त की। अपने सभी उपन्यासों में वह परंपरा और रूढ़ि का आलोचक रहा है।
१९१२ और १९२२ में उसने भारत की यात्रा की। इसी के फलस्वरूप १९२४ में उसका सर्वप्रसिद्ध उपन्यास 'ए पैसज टु इंडिया' प्रकाशित हुआ। इससे उसकी ख्यात बहुत बढ़ी। राष्ट्रों, जातियों और व्यक्तियों के बीच जो कृत्रिम बाधाएँ खड़ी हो गई हैं उन्हें दूर करने के प्रयत्नों में जो सफलता हाथ लगती है उसी का चित्रण इस उपन्यास में अंग्रेजों और भारतीयों के माध्यम से किया गया है। सामान्य ब्रिटिश जनता को भारतीयों के असंतोष का ज्ञान करने में इस रचना में बड़ी सहायता की।
१९२७ में फार्स्टर कैंब्रज में 'फेलो' नियुक्त हुआ। इसी वर्ष उसने वहाँ 'ऐस्पेक्ट्स ऑव दि नॉबेल' पर भाषण दिए। उपन्यास कला के अध्ययन में इस पुस्तक का महत्वपूर्ण स्थान है।
उसकी कुछ अन्य पुस्तकें हैं- 'एबिंजर हार्वेस्ट' (१९३६), 'रीडिंग ऐज़ यूजुअल' (१९३९), 'नार्डिक' ट्वाइलाइट' (१९४०), टू चियर्स फॉर डेमोक्रेसी' (१९५१) जिसमें पहले अलग से प्रकाशित कई रचनाएँ संगृहीत हैं, तथा 'दि हिल ऑव देवी' (१९५३)।
1937 में 'रायल सोसायटी ऑव लिटरेचर' ने उसे 'बेंसन पदक' प्रदान किया, और १९५३ में 'कंपैनियन ऑव ऑनर' की उपाधि प्रदान की गई।
हीरालाल पन्नालाल (1978 फ़िल्म)
हीरालाल पन्नालाल 1978 में बनी हिन्दी भाषा की फिल्म है।
अंतर्णि, कुभीर‌ मण्डल
अंतर्णि, कुभीर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
मलूकदास
मलूकदास ( सं. १६३१ की वैशाख बदी ५ - सं. १७३९ वैशाख बदी १४) एक सन्त कवि थे।
उनका जन्म, सं. १६३१ की वैशाख बदी ५ को, कड़ा (जि इलाहाबाद) के कक्कड़ खत्री सुंदरदास के घर हुआ था। इनका पूर्वनाम 'मल्लु' था और इनके तीन भाइयों के नाम क्रमश: हरिश्चंद्र, शृंगार तथा रामचंद्र थे। इनकी 'परिचई' के लेखक तथा इनके भांजे एवं शिष्य मथुरादास के अनुसार इनके पितामह जहरमल थे और इनके प्रपितामह का नाम वेणीराम था। उनका कहना है कि मल्लू अपने बचपन से ही अत्यंत उदार एवं कोमल हृदय के थे तथा इनमें भक्तों के लक्षण पाए जाने लगे थे। यह बात इनके माता पिता पसंद नहीं करते थे और जीविकोपार्जन की ओर प्रवृत्त करने के उद्देश्य से, उन्होंने इन्हें केवल बेचने का काम सौंपा था परंतु इसमें उन्हें सफलता नहीं मिल सकी और बहुधा मंगतों को दिए जानेवाले कंबल आदि का हाल सुनकर उन्हें और भी क्लेश होने लगा। बालक मल्लू को दी गई किसी शिक्षा का विवरण हमें उपलब्ध नहीं है और ऐसा अनुमान किया जाता है कि ये अधिक शिक्षित न रहे होंगे। कहते हैं, इनके प्रथम गुरु कोई पुरुषोत्तम थे जो देवनाथ के पुत्र थे और पीछे इन्होंने मुरारिस्वामी से दीक्षा ग्रहण की जिनके विषय में इन्होंने स्वयं भी कहा है, मुझे मुरारि जी सतगुरु मिल गए जिन्होंने मेरे ऊपर विश्वास की छाप लगा दी, (सुखसागर पृo १९२)।
सतगुरु व परमात्मा मिलन
कहा जाता है आदरणीय मलूक दास  जी को 42 वर्ष की आयु में पूर्ण परमात्मा मिले तथा अपने परमधाम सतलोक को ले गए तथा दो दिन बाद पुनः भेजा। दो दिन तक श्री मलूक दास जी अचेत रहे। फिर सतलोक से वापसी पर निम्न वाणी उच्चारण की:
जपो रे मन सतगुरु नाम कबीर।।टेक।।
एक समय गुरु बंसी बजाई कालंद्री के तीर।
सुर-नर मुनि थक गए, रूक गया दरिया नीर।।
काँशी तज गुरु मगहर आये, दोनों दीन के पीर।
कोई गाढ़े कोई अग्नि जरावै, ढूंडा न पाया शरीर।
चार दाग से सतगुरु न्यारा, अजरो अमर शरीर।
दास मलूक सलूक कहत हैं, खोजो खसम कबीर।।
इस वाणी में मुख्यतया कबीर का जिक्र है और मलूकदास जी ने भी कबीर को सतगुरु कहा है और चार दाग से न्यारा अर्थात किसी तरह से नष्ट न होने वाले अजर अमर शरीर युक्त कबीर को कहा है, अंत में खसम अर्थात स्वामी भी कहा है जो साबित करता है मलूकदास जी कबीर को अपना परम गुरु व परमात्मा मानते थे।
यह इस बात का भी संकेत है कि मुरारी कबीर जी को ही कहा है।
वंश परम्परा
अभी तक पाए गए संकेतों के आधार पर कहा जा सकता है कि इनका विवाह संभवत: १२ वर्ष की अवस्था के अनंतर ही हुआ होगा। इनकी पत्नी का नाम ज्ञात नहीं। इनके देशभ्रमण की चर्चा करते समय केवल पुरी, दिल्ली एवं कालपी जैसे स्थानों के ही नाम विशेष रूप से लिए जाते हैं और अनुमान किया जाता है कि यह पर्यटन कार्य भी इन्होंने अधिकतर उस समय किया होगा जब ये वृद्ध हो चले थे तथा जब ये अपने मत का उपदेश भी देने लगे थे। सं. १७३९ की वैशाख बदी १४, बुधवार को संभवत: कड़ा में रहते समय ही, इनका देहांत हो गया। इनके अनंतर इनकी गद्दी पर इनके भतीजे रामसनेही बैठे और उनके पीछे क्रमश: कृष्णसनेही, ठाकुरदास, गोपालदास, कुंजबिहारीदास, एक दूसरे के उत्तराधिकारी होते आए जिसके पश्चात् यह परंपरा आगे नहीं बढ़ सकी।
रचनाएं एवं प्रचार
संत मलूकदास की रचनाओं की संख्या २१ तक बतलाई जाती है और उनमें से 'अलखबानी', 'गुरुप्रताप', 'ज्ञानबोध', 'पुरुषविलास', 'भगत बच्छावली', 'भगत विरुदावली', 'रतनखान', 'रामावतार लीला', 'साखी, 'सुखसागर' तथा 'दसरत्न' विशेष रूप में उल्लेखनीय हैं। इनमें से कुछ का सीधा संबंध संतमत के साथ समझा जाता है और अन्य के लिए कहा जाता है कि उनका मुख्य विषय सगुण भक्ति है। इनकी कतिपय चुनी हुई रचनाओं के आधार पर कहा जा सकता है कि इन्हें परमात्मा के अस्तित्व में प्रबल आस्था थी और ये न केवल उसके सतत नाम स्मरण को विशेष महत्त्व देते थे, अपितु अपने भीतर उसका प्रत्यक्ष अनुभव करते भी जान पड़ते थे। किसी विषम स्थिति के आ पड़ने पर ये घबड़ाना नहीं जानते थे, प्रत्युत विश्वकल्याण की दृष्टि से ये सारा दु:ख अपने ऊपर ले लेना चाहते थे। अपनी आध्यात्मिक वृत्ति एवं हृदय की विशालता के कारण, ये क्रमश: बहुत विख्यात हो चले और इनके उपदेशों का प्रचार उत्तर प्रदेश के प्रयाग, लखनऊ आदि से लेकर पश्चिम की ओर जयपुर, गुजरात, काबुल आदि तक तथा पूरब और उत्तर की ओर पटना एवं नेपाल तक होता गया और प्रसिद्धि है कि इनकी कोई गद्दी श्रीकाकुलम् (आंध्र प्रदेश) तक में पाई जाती है। परंतु इनके अनुयायियों का सर्वप्रमुख केंद्र कड़ा ही समझा जाता है।
बर्नार्डस टीलमैन ट्विग्ट
बर्नार्डस टीलमैन ट्विग्ट  अन्तर्राष्ट्रीय नागर विमानन संगठन के महासचिव रहे हैं। इनका कार्यकाल 1964-1970 तक रहा। ये नीदरलैंड राष्ट्र से थे।
डी. के. शिवकुमार
डोड्डालाहल्ली केम्पेगौड़ा शिवकुमार (ಕೆಂಪೇಗೌಡ ಶಿವಕುಮಾರ್ ಡಿ; ala ಕೆ ಶಿ) (जन्म 15 मई 1962) एक भारतीय राजनीतिज्ञ हैं, जो वर्तमान में कर्नाटक प्रदेश कांग्रेस समिति (KPCC) के अध्यक्ष के रूप में सेवारत हैं। वह एचडी कुमारस्वामी की कैबिनेट में सिंचाई राज्य मंत्री थे। पहले उन्होंने सिद्धारमैया सरकार के तहत कर्नाटक सरकार में ऊर्जा मंत्री के रूप में कार्य किया। वह कनकपुरा निर्वाचन क्षेत्र से विधायक हैं ।
राजनीतिक कैरियर
उनके कैरियर की शुरुआत तब हुई जब उन्होंने 1989 में एचडी देवेगौड़ा को सथानूर से हराया और एक बड़े राजनेता को ध्वस्त करने वाले के रूप में प्रसिद्ध हुए और जल्द ही सरकार में मंत्री बन गए और एचडी देवेगौड़ा के साथ बेंगलुरु ग्रामीण क्षेत्र में प्रतिद्वंद्विता जारी रखी, कनकापुरा में केवल एक बार 2002 में एच. डी. देवेगौड़ा ने उनसे बेहतर प्रदर्शन किया। 1999 में उन्होंने एचडी कुमारस्वामी को सथानूर से हराया। शिवकुमार ने जेडीएस महारथी पी. जी. आर. सिंधिया को भी कनकपुरा में हराया था, जब उन्होंने 2013 में चुनावों के दौरान कनकपुरा निर्वाचन क्षेत्र में जीत हासिल की थी, जिसमें शिवकुमार को 1,00,007 और जेडीएस के पी. जी. आर. सिंधिया को 68,583 वोट मिले थे। 2018 कर्नाटक विधानसभा चुनाव के दौरान, उन्होंने लगभग 80,000 वोटों के अंतर से जीत हासिल की।
शिवकुमार को एक मास्टर रणनीतिकार के रूप में भी माना जाता है, जो एचडी देवेगौड़ा परिवार के 3 सदस्यों को हरा चुके हैं, जिसमें पूर्व प्रधानमंत्री एचडी देवेगौड़ा को दो बार पराजित करना और साथ ही साथ सथानूर और कनकापुरा क्षेत्र में एचडी कुमारस्वामी और उनकी पत्नी अनीता कुमारस्वामी को पराजित करना शामिल है। उन्होंने पूरे राज्य में कांग्रेस का सफाया होने के बावजूद 2019 के लोकसभा चुनावों में अपने भाई की जीत सुनिश्चित की।
शिवकुमार कर्नाटक के सबसे अमीर राजनेताओं में से हैं। 2018 में चुनाव के लिए अपना नामांकन दाखिल करते समय, उन्होंने ₹ 840 करोड़ की कुल संपत्ति घोषित की।
शिवकुमार को 2018 के चुनाव के बाद कर्नाटक में भारतीय राष्ट्रीय कांग्रेस और जनता दल (सेकुलर) की गठबंधन सरकार के गठन में महत्वपूर्ण भूमिका निभाने का श्रेय दिया जाता है। इससे पहले उन्होंने 2001 के कांग्रेस संकट के दौरान महाराष्ट्र कांग्रेस विधायकों की मेजबानी की थी। 2017 में गुजरात राज्यसभा चुनाव से ठीक पहले उन्होंने 42 गुजरात कांग्रेस विधायकों को किसी अन्य राजनीतिक पार्टी में जाने से बचने के लिए अपने बेंगलुरु स्थित रिसोर्ट में स्थानांतरित करने में मदद की। इससे अहमद पटेल को चुनाव जीतने में मदद मिली। वह पार्टी नेताओं, राहुल गांधी और सोनिया गांधी, के करीबी एवं विश्वासपात्र भी हैं।
व्यक्तिगत जीवन
शिवकुमार के पिता केम्पेगौड़ा और माता गौरम्मा है | उनका जन्म बैंगलोर, कर्नाटक के पास कनकपुरा में हुआ है | उनके एक छोटे भाई डीके सुरेश है जो एक राजनेता ।
शिवकुमार ने 1993 में उषा से शादी की और उनकी दो बेटियां, ऐश्वर्या और आभरण, और एक बेटा आकाश है। वह वोक्कालिगा जाति के सदस्य हैं,
आयकर के छापे
2 अगस्त 2017 को कथित कर अनियमितताओं के सिलसिले में शिवकुमार के बेंगलुरु स्थित कार्यालय और आयकर विभाग ने छापा मारा था। बेंगलुरु के बाहरी इलाके में बिड़दी में ईगलटन गोल्फ रिजॉर्ट, शिवकुमार द्वारा संचालित और उसके भाई डीके सुरेश के स्वामित्व में भी छापा मारा गया था। नई दिल्ली, बेंगलुरु, मैसूरु, चेन्नई और शिवकुमार के गृहनगर कनकपुरा में 67 स्थानों में 80 घंटे की अवधि के लिए 300 अधिकारियों द्वारा खोज की गई। यह पता चला था कि ₹ 8 करोड़ शिवकुमार के दिल्ली निवास और अन्य स्थानों से ₹ 2 करोड़ से जब्त कर लिया। केंद्रीय रिजर्व पुलिस बल के जवानों को छापे के दौरान सुरक्षा प्रदान करने के लिए बुलाया गया था। भारतीय राष्ट्रीय कांग्रेस से गुजरात विधानसभा के 44 सदस्यों के बाद छापा मारा गया था, राज्यसभा चुनाव से पहले भारतीय जनता पार्टी में शामिल होने के लिए पार्टी से कई विधायकों को छोड़ दिया गया था । छापे 5 अगस्त को समाप्त हुए और कथित तौर पर लगभग ₹ 300 करोड़ की अघोषित आय एक बरामद किया गया। उन्हें और उनके सहयोगियों को अग्रिम जमानत दी गई थी। 3 सितंबर 2019 को उन्हें मनी लॉन्ड्रिंग और आयकर चोरी के आरोप में गिरफ्तार किया गया था। उन्होंने कर्नाटक की भाजपा सरकार द्वारा लगाए गए आरोपों को "आधारहीन" और "राजनीति से प्रेरित" बताया है।
अवैध खनन का मामला
2015 में, कर्नाटक के उच्च न्यायालय ने शिवकुमार, उनके परिवार के कुछ सदस्यों और एक पीआईएल पर कुछ ग्रेनाइट खनन कंपनियों को नोटिस जारी किया, जिसमें कनकपुरा और रामनगर उप-जिलों में अवैध खनन गतिविधियों में उनकी भूमिका का आरोप लगाया गया था।
शांतिनगर हाउसिंग सोसाइटी घोटाले में कथित संलिप्तता
2015 में, भूमि कार्यकर्ताओं ने शिवकुमार और उनके भाई डीके सुरेश पर आरोप लगाया कि वे बेंगलुरु के शांतिनगर में गरीबों और वंचितों के आवास के लिए 66 एकड़ जमीन हड़प रहे हैं। हालांकि, तब सहकारिता मंत्री एच एस महादेव प्रसाद ने बाद में शिवकुमार को क्लीन चिट दे दी थी, क्योंकि उन्हें घोटाले में शिवकुमार के शामिल होने का कोई सबूत नहीं मिला था।
प्रवर्तन निदेशालय (ED) द्वारा कैद
2019 में, मनी लॉन्ड्रिंग मामले के तहत प्रवर्तन निदेशालय ने उसकी जांच के लिए डीके शिवकुमार को बुलाया। शिवकुमार ने 9 लंबे दिनों तक पूछताछ का सामना किया और ईडी अदालत में पेश किया गया। ईडी के अधिकारियों ने शिवकुमार से पूछताछ में असहयोग करने का आरोप लगाते हुए अदालत से उन्हें अपनी हिरासत में देने का अनुरोध किया।
करमाटांड़, जामताड़ा
करमाटांड़ (Karmatanr) भारत के झारखण्ड राज्य के जामताड़ा ज़िले में स्थित एक गाँव है।
डी. के. शिवकुमार
प्रवर्तन निदेशालय (ED) द्वारा कैद
इस तरह अदालत ने शिवकुमार को अपनी हिरासत में दे दिया, और 3 सितंबर 2019 को गिरफ्तार कर लिया गया। शिवकुमार को तब ईडी कार्यालय से तिहाड़ जेल में स्थानांतरित कर दिया गया था। कांग्रेस नेताओं ने इस गिरफ्तारी को भाजपा द्वारा राजनीतिक प्रतिशोध के रूप में आरोपित किया। शिवकुमार ने यह भी आरोप लगाया कि जांच के दौरान अधिकारियों द्वारा एक सीट भी नहीं दिए जाने के कारण उनके साथ क्रूर व्यवहार किया गया।
शिवकुमार ने जमानत के लिए आवेदन पेश किया, जिसे दो बार खारिज कर दिया गया। बाद में ईडी अदालत ने उन्हें 23 अक्टूबर को यह कहते हुए जमानत दे दी कि अभियुक्तों द्वारा सबूतों से छेड़छाड़ संभव नहीं है और उन्हें कई अलग-अलग सेटों के तहत रिहा कर दिया गया। बॉन्ड राशि 25 लाख भारतीय रुपये थी।
यीशु मसीह की मूर्ति की स्थापना
शिवकुमार ने कनकपुरा की कपाली पहाड़ी में दुनिया की सबसे ऊंची यीशु मसीह की मूर्ति बनाने का प्रस्ताव रखा। इस योजना को भारी विरोध का सामना करना पड़ा और भाजपा द्वारा उस क्षेत्र के आसपास धर्म परिवर्तन के आरोप के साथ एक बड़ा विवाद था। इस प्रकार इस काम को बड़े विरोधों का सामना करते हुए लाया गया। मंत्रियों ने यह भी आरोप लगाया कि इस निर्माण के लिए इस्तेमाल की गई भूमि एक अवैध सरकार थी जो किसी भी निर्माण के लिए स्थापित नहीं होने वाली भूमि थी, और कहा कि इसकी समीक्षा अधिकारियों द्वारा की जाएगी।
कई हिंदू संघों ने मूर्ति बनाने की उनकी पहल का विरोध करते हुए, शिवकुमार के गृहनगर कनकपुरा में एक रैली का आह्वान किया। आरएसएस के नेता कल्लादका प्रभाकर ने भाजपा के समर्थन के साथ, कनकपुरा में इस निर्माण का विरोध करते हुए एक विशाल रैली का नेतृत्व किया और कहा कि कपाली पहाड़ी पर एक मंदिर भी है और यह कई हिंदू तीर्थयात्रियों के लिए एक आश्रय स्थल है।
फिल्म उद्योग
भारतीय फिल्म उद्योग में पहली बार और चंदन फिल्म उद्योग फिल्म डी. के. शिवकुमार ने व्यक्तिगत रूप से अमोघ शंभू के लिए शुभकामनाएं वीडियो बाइट्स देकर भाषण दिया है, डी. के. शिवकुमार ने अपने फिल्म उद्योग के कैरियर में अमोघ शंभु की सफलता के लिए आशीर्वाद दिया है फिल्म निर्देशन और कहानी लेखन में उनकी महत्वाकांक्षाएं।
बछिया बीघा गाँव, रायगढ-चौक (लखीसराय)
बछिया बीघा रायगढ-चौक, लखीसराय, बिहार स्थित एक गाँव है।
भामरागढ़
भामरागढ़ (Bhamragad) भारत के महाराष्ट्र राज्य के गढ़चिरौली ज़िले में स्थित एक गाँव है।
बमौडा, सल्ट तहसील
बमौडा, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
रुस्तमपुर परमल, बिलारी (मुरादाबाद )
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
अखिल भारतीय ग्राहक पंचायत
अखिल भारतीय ग्राहक पंचायत की स्थापना 1974 में पुना में हुई। इस संगठन का मूल उध्देश्य ग्राहक को अपने अधिकारों के प्रति जागरूक करना एवं उसे उचित मूल्य पर अच्छी गुणवत्ता, सही नाप, विक्रय उपरांत सेवा एवं अच्छा व्यवहार दिलवाना है। इस संगठन की सबसे बड़ी उपलब्धि उपभोक्ता संरक्षण अधिनियम, 1986 लागू करवाना रही है।
अन्य क्षेत्रों जैसे पेट्रोलियम पदार्थो में कम मात्रा मिलना, मिलावट, अधिक पैसा लेना, समय पर ग्राहक को सुविधा उपलब्ध न करवाना इसी तरह टेलीफोन, मोबाईल, इंटरनेट उपभोक्ताओं से मनमाना शुल्क वसूलने एवं उचित सेवा प्रदान न करने के मामले, बिजली उपभोक्ताओं का शोषण इन विषयों पर सेमिनार आयोजित किये गये एवं इसके सुपरिणाम ग्राहकों के हित में आये। अब बस, ऑटो में यात्रियों से दुर्व्यवहार, किराना व्यापारियों द्वारा चिल्लहर के स्थान पर चॉकलेट या अन्य उत्पाद देना, दवा व्यवसायियों द्वारा कम स्टैंडर्ड की दवाईयां बेचना इन विषयों को लेकर संगठन उपभोक्ताओं को जागरूक करने के लिए जनजागरण अभियान छत्तीसगढ़ में भी प्रारंभ करने जा रहा है।
हर ग्राहक को सुरक्षा, चयन, सुनवाई, क्षतिपूर्ति प्राप्त करने का अधिकार है। इसके लिए उपभोक्ता अदालतों को गठन किया गया है। 20 लाख तक की खरीददारी पर ग्राहक जिला उपभोक्ता फोरम में शिकायत दर्ज कर सकता है। राज्य स्तरीय उपभोक्ता फोरम में 1 करोड़ तक की खरीददारी पर शिकायत की जा सकती है। इससे अधिक राशि के लिये राष्ट्रीय आयोग का गठन किया गया है।
अस्साद कोटैट
अस्साद कोटैट  अन्तर्राष्ट्रीय नागर विमानन संगठन के महासचिव रहे हैं। इनका कार्यकाल 1970-1976 तक रहा। ये लेबनान राष्ट्र से थे। अस्साद कोटैट  अन्तर्राष्ट्रीय नागर विमानन संगठन के महासचिव रहे हैं। इनका कार्यकाल 1976-2006 तक रहा। ये लेबनान राष्ट्र से थे।
रुद्रपुर (तहसील), देवरिया
यह तहसील देवरिया जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 294 गांव हैं।
बसन्त कुमार विश्वास
बसंत कुमार बिस्वास (6 फ़रवरी 1895 - 11 मई 1915) बंगाल के प्रमुख क्रांतिकारी संगठन " युगान्तर " के सदस्य थे। उन्होंने अपनी जान पर खेल कर वायसराय होर्डिंग पर बम फेंका था और इस के फलस्वरूप उन्होंने 20 वर्ष की अल्पायु में ही देश पर अपनी जान न्योछावर कर दी।
जीवनी
इनका जन्म 6 फरवरी 1895 को बंगाल के नदिया जिले के पोड़ागाछा नामक स्थान पर हुआ था। उनके पिता का नाम मतिलाल बिश्वास था। नील विद्रोह का नेतृत्व करने वाले प्रधान नेता दिगम्बर बिश्वास उनके पूर्वज थे।
छात्रावस्था में श्रीरोदचन्द्र गांगुली उनके शिक्षक थे। मूलतः उनके ही प्रभाव में बसन्त विप्लवी बने। युगान्तर के अमरेन्द्रनाथ चट्टोपाध्याय के साथ बिश्वास का परिचय था। उन्हीं के कारण सन १९११ में रासबिहारी बोस के साथ "बिशे दास" के छद्मनाम से वे रासबिहार बोस के बृहद बिप्लव परिकल्पना को सफल करने के लिए उत्तर भारत चले गये।
वायसराय लोर्ड होर्डिंग की हत्या की योजना क्रांतिकारी रास बिहारी बोस ने बनायीं थी और बम फेंकने वालों में बसंत बिस्वास और मन्मथ बिस्वास प्रमुख थे। बसंत बिस्वास ने महिला का वेश धारण किया और 23 -दिसंबर, 1912 को, जब कलकत्ता से दिल्ली राजधानी परिवर्तन के समय वायसराय लोर्ड होर्डिंग समारोहपूर्वक दिल्ली में प्रवेश कर रहा था तब चांदनी चोक में उसके जुलूस पर बम फेंका, पर वह बच गया।
इस कांड में 26 -फ़रवरी, 1912 को ही बसंत को पुलिस ने पकड़ लिया। बसंत सहित अन्य क्रांतिकारियों पर 23 -मई, 1914 को "दिल्ली षड्यंत्र केस" या "दिल्ली-लाहोर षड्यंत्र केस" चलाया गया। बसंत को आजीवन कारावास की सजा हुई किन्तु दुष्ट अंग्रेज सरकार तो उन्हें फांसी देना चाहता था। इसीलिए उसने लाहोर हाईकोर्ट में अपील की और अंततः बसन्त बिस्वास को भाई बालमुकुन्द, अवध बिहारी व मास्टर अमीर चंद के साथ फांसी की सजा दी गयी। जबकि रास बिहारी बोस गिरफ़्तारी से बचते हुए १९१५ में जापान पहुँच गए।
11 मई 1915 को पंजाब की अम्बाला सेंट्रल जेल में इस युवा स्वतंत्रता सेनानी को मात्र 20 वर्ष की आयु में फांसी दे दी गयी। स्वतंत्रता संग्राम के दौरान अत्यधिक छोटी उम्र में शहीद होने वालों में से बसंत बिस्वास भी एक हैं।
उनकी स्मृति में मूड़ागाछ में उनके विद्यालय में एक स्मृतिस्तम्भ है जिसका उद्घाटन विप्लवी भूपेन्द्रनाथ दत्त ने किया था। विप्लवी रासबिहारी बोस ने अपने शिष्य बसन्त कुमार के नाम में जापान के टोक्यो में एक स्मृतिफलक स्थापित किया था।
सिल्वरथॉर्न (CPU)
इंटेल एटॉम (Intel Atom) इंटेल (Intel) के अल्ट्रा-लो-वोल्टेज वाले x86 और x86-64 सीपीयू (CPU) (या माइक्रोप्रोसेसरों) की पंक्ति के लिये ब्राण्ड नाम है, जो कि 45nm सीमॉस (CMOS) में डिज़ाइन किये गये हैं और मुख्यतः इनका प्रयोग नेटबुक (netbooks), नेटटॉप (nettops) और मोबाइल इंटरनेट उपकरणों (Mobile Internet Devices) (MIDs) में किया जाता है। 21 दिसम्बर 2009 को इंटेल ने किट की कुल विद्युत खपत में 40% की कमी के साथ एटॉम प्रोसेसरों की अगली श्रेणी, N450 सहित, की घोषणा की।
इतिहास
इंटेल एटॉम इंटेल A100 और A110 निम्न-शक्ति वाले माइक्रोप्रोसेसरों (कोडनाम स्टीली (Stealey)) का प्रत्यक्ष अनुवर्ती है, जिनका निर्माण एक 90 nm प्रोसेसर पर किया गया था, जिनमें 512 KB L2 कैशे (Cache) थी और जो 3W TDP (थर्मल डिज़ाइन पॉवर) के साथ 600 MHz/800 MHz पर चलते थे। सिल्वरस्टोन की घोषणा से पूर्व, बाहरी स्रोतों का अनुमान था कि एटॉम AMD के जीओड (Geode) सिस्टम-ऑन-अ-चिप (System-on-a-chip) प्रोसेसरों, जिनका प्रयोग वन लैपटॉप पर चाइल्ड (One Laptop per Child) परियोजना द्वारा किया गया था और x86 प्रोसेसरों के लिये अन्य लागत- एवं शक्ति- संवेदनशील अनुप्रयोगों के साथ प्रतिस्पर्धा करेगा। हालांकि, इंटेल ने 15 अक्टूबर 2007 को यह उजागर किया कि वह OLPC-प्रकार के उपकरणों के लिये एक अन्य नया मोबाइल प्रोसेसर विकसित कर रही है, जिसका कोडनाम डायमण्डविल (Diamondville) रखा गया है।
"एटॉम (Atom)" वह नाम था, जिसके अंतर्गत सिल्वरथॉर्न को बेचा जाना था, जबकि पूर्व में मेनलो (Menlow) के रूप में कोडनामित किये गये समर्थक चिपसेट को सेंट्रिनो एटॉम (centrino Atom) नाम दिया गया। इंटेल की प्रारंभिक एटॉम प्रेस विज्ञप्ति ने "डायमण्डविल (Diamondville)" की चर्चा केवल संक्षेप में की और यह उपलक्षित किया कि इसका नाम "एटॉम (Atom)" रखा जाएगा, जिससे इस बात को बल मिला डायमण्डविल (Diamondville) थोड़ी कम क्लॉक गतियों पर थोड़े उच्च TDPs के साथ सिलवरथॉर्न का एक निम्नतर-लागत वाला, उच्चतर-नम्यता वाला संस्करण मात्र है।
2008 में शंघाई में हुए स्प्रिंग इंटेल डेवलपर फोरम (Spring Intel Developer Forum) (IDF) में, इंटेल ने औपचारिक रूप से घोषणा की कि सिल्वरथॉर्न (Silverthorne) और डायमण्डविल (Diamondville) एक समान माइक्रोसंरचना पर आधारित हैं। सिल्वरथॉर्न (Silverthorne) को एटॉम Z (Atom Z) श्रृंखला और डायमण्डविल (Diamondville) को एटॉम N (Atom N) श्रृंखला कहा जाएगा. अधिक महंगे कम शक्ति वाले सिल्वरथॉर्न भागों को इंटेल मोबाइल इंटरनेट उपकरणों (MIDs) में प्रयोग किया जाएगा, जबकि डायमण्डविल (Diamondville) का प्रयोग कम-लागत वाले डेस्कटॉप और नोटबुक में होगा। विभिन्न मिनी-ITX मदरबोर्ड सैंपल भी प्रस्तुत किये गये हैं। इंटेल और लेनोवो ने संयुक्त रूप से आइडियापैड U8 (IdeaPad U8) नामक एक एटॉम-चालित MID की घोषणा की। आइडियापैड U8 (IdeaPad U8) का भार 280 ग्राम है और एक नेटबुक PC (Netbook PC) की तुलना में अधिक सुवाह्यता एवं एक मोबाइल फोन या PDA की तुलना में सरल इंटरनेट प्रदर्शन प्रदान करने के लिये इसमें एक 4.8 in टचस्क्रीन है।
उपलब्धता
एटॉम प्रोसेसर 2008 में सिस्टम उत्पादकों के लिये उपलब्ध हुआ। चूंकि इन्हें, नॉर्थब्रिजों (northbridges) और साउथब्रिजों (southbridges) की तरह, मेनबोर्ड पर टांक दिया जाता है, अतः एटॉम प्रोसेसर घरेलू प्रयोक्ताओं अथवा सिस्टम निर्माताओं के लिये पृथक प्रोसेसरों के लिये उपलब्ध नहीं होते, हालांकि उन्हें कुछ ITX मदरबोर्डों पर पूर्व-स्थापित रूप से प्राप्त किया जा सकता है। डायमण्डविल एटॉम (Diamondville Atom) का प्रयोग HP मिनी सीरिज़, आइगो MID आसुस N10 (aigo MID Asus N10), लेनोवो आइडियापैड S10 (Lenovo IdeaPad S10), एसर एस्पायर वन (Acer Aspire One) और पैकार्ड बेल (Packard Bell) के "डॉट (dot)" (ZG5), हालिया आसुस ई पीसी सिस्टम्स (ASUS Eee PC systems), एम्टेक एलेगो (AMtek Elego), डेल इन्स्पिरॉन मिनी सीरिज़ (Dell Inspiron Mini Series), गिगाबाइट M912 (Gigabyte M912), LG X सीरिज़ (LG X Series), सैमसंग NC10 (Samsung NC10), सिल्वैनिया जी नेटबुक मेसो (Sylvania g Netbook Meso), तोशिबा NB सीरिज़ (Toshiba NB Series) (100, 200, 205), MSI विण्ड PC नेटबुक्स (MSI Wind PC netbooks), रेडफॉक्स विज़बुक 1020i (RedFox Wizbook 1020i), ज़ेनिथ ज़ेड-बुक (Zenith z-Book), एल्युशिया डेस्कटॉप (Aleutia Desktops) की एक श्रेणी और आर्कोस 10 (Archos 10) में किया जाता है।
प्रदर्शन
एक सिंगल कोर एटॉम का प्रदर्शन उसी क्लॉक दर पर एक पेंटियम M (Pentium M) के प्रदर्शन का लगभग आधा होता है। उदाहरणार्थ, ई पीसी (Eee PC) जैसी अनेक नेटबुकों में पाया जाने वाला एटॉम N270 मानक बेंचमार्कों में लगभग 2200 MIPS तथा 2.1 GFLOPS दे सकता है, जबकि समान क्लॉक (1.73 GHz) पर स्थित पेंटियम M 740 में 7400 MIPS और 3.9 GFLOPS होते हैं।
पाइनव्यू प्लैटफॉर्म पिछले डायमण्डविल प्लैटफॉर्म की तुलना में बहुत अधिक तेज़ साबित नहीं हुआ है। इसका कारण यह है कि पाइनव्यू प्लैटफॉर्म भी डायमण्डविल जैसे ही बॉनेल क्रियान्वयन कोर का प्रयोग करता है और यह अभी भी FSB के माध्यम से ही मेमोरी नियंत्रक से जुड़ा होता है। इसके कारण CPU-सघन अनुप्रयोगों में मेमोरी विलंबता और प्रदर्शन में बहुत कम ही सुधार होता है।
अनुदेश समुच्चय की संरचना
एटॉम x86 (IA-32) अनुदेश समुच्चय को क्रियान्वित करता है; x86-64 अभी तक केवल डेस्कटॉप डायमण्डविल के लिये और डेस्कटॉप तथा मोबाइल पाइनव्यू कोर के लिये ही सक्रिय किया गया है। एटॉम N2xx और Z सीरिज़ के एटॉम मॉडल X86-64 कोड को क्रियान्वित नहीं कर सकते.
संरचना
इंटेल एटॉम प्रत्येक चक्र में दो अनुदेशों तक को क्रियान्वित कर सकता है। अनेक अन्य x86 माइक्रोप्रोसेसरों की तरह यह x86-अनुदेशों (सिस्क (CISC) अनुदेशों) को क्रियान्वयन से पूर्व सरलतर आंतरिक कार्यकलापों (जिनका उल्लेख कभी-कभी माइक्रो-ऑप्स (micro-ops) अर्थात् प्रभावी रूप से रिस्क (RISC) शैली के अनुदेशों के रूप में किया जाता है) में अनुवादित करता है। अधिकांश अनुदेश अनुवादित किये जाने पर एक माइक्रो-ऑप उत्पन्न करते हैं, जिनमें से लगभग 4% अनुदेशों का प्रयोग अनेक माइक्रो-ऑप्सवि उत्पन्न करने वाले विशिष्ट प्रोग्रामों में किया जाता है। एक से अधिक माइक्रो-ऑप उत्पन्न करनेवाले अनुदेशों की संख्या P6 तथा नेटबर्स्ट (NetBurst) माइक्रोसंरचनाओं की तुलना में उल्लेखनीय रूप से कम होती है। एटॉम में, आंतरिक माइक्रो-ऑप्स में एक मेमोरी भार तथा एक मेमोरी संग्रह दोनों ही एक ALU कार्य के संबंध में हो सकते हैं, इस प्रकार यह x86 स्तर के अधिक समान और पिछले डिज़ाइनों में प्रयुक्त माइक्रो-ऑप्स की तुलना में अधिक शक्तिशाली होता है। यह केवल दो पूर्णांक ALUs के साथ तथा किसी भी अनुदेश रिकॉर्डिंग, प्रत्याशित क्रियान्वयन अथवा रजिस्टर पुनःनामकरण के बिना अपेक्षाकृत अच्छे प्रदर्शन की क्षमता प्रदान करता है। अतः एटॉम पूर्ववर्ती इंटेल डिज़ाइनों, जैसे इंटेल P5 तथा i486 में प्रयुक्त सिद्धांतों के एक आंशिक पुनरीक्षण का प्रतिनिधित्व करता है, जिसका एकमात्र उद्देश्य प्रदर्शन प्रति वॉट अनुपात में सुधार लाना है। हालांकि, हाइपर-थ्रेडिंग (Hyper-Threading) को विशिष्ट एकल-थ्रेड निर्भरताओं से बचते हुए दोनों पाइपलाइनों का दक्षतापूर्वक प्रयोग करने की एक सरल (अर्थात् निम्न-शक्ति वाली) विधि के रूप में क्रियान्वित किया जाता है।
एटॉम Z श्रृंखला
2 मार्च 2008 को इंटेल ने अल्ट्रा-मोबाइल PCs/मोबाइल इंटरनेट उपकरणों (MIDs) में प्रयोग किये जाने वाले एक नए एकल-कोर प्रोसेसर (जिसका कोड-नाम सिल्वरथॉर्न (Silverthorne) था) की घोषणा की, जो इंटेल A100 का स्थान लेगा। यह प्रोसेसर एक 47 मिलियन ट्रांज़िस्टर, 25 mm2, उप-3 W IA प्रोसेसर है, जो ~2500 चिपों को 300 mm व्यास वाले एक एकल टुकड़े पर समाहित कर पाने की अनुमति देता है, जिसके कारण अत्यधिक किफायती उत्पादन किया जा सकता है।
एक एटॉम Z500 प्रोसेसर का ड्युअल-थ्रेड प्रदर्शन इसके पूर्ववर्ती स्टीली (A100 और A 110) के समकक्ष होता है, लेकिन समकालिक मल्टिथ्रेडिंग और SSE3 का लाभ उठा सकनेवाले अनुप्रयोगों में इसे बेहतर प्रदर्शन करना चाहिए। वे 0.8 से 2.0 GHz पर चलते हैं और उनकी W TDP रेटिंग क्रमशः 0.65 और 2.4 होती है, जो स्थिर होने पर 0.01 W तक गिर सकती है। यह एक 2-संस्करणों वाली समकालिक मल्टिथ्रेडिंग, 32 KB अनुदेश L1 और 24 KB डेटा L1 कैशे के साथ 16 चरणों वाली क्रम-शील पाइपलाइन, इंटीजर और फ्लोटिंग पॉइंट क्रियान्वयन इकाइयों, x86 फ्रंट एण्ड, 512 KB L2 कैशे और सामने की ओर स्थित बस पर 533 MHz की दर से स्थानांतरित डेटा को प्रदर्शित करता है। यह डिज़ाइन 9M 45 nm उच्च-k धातु-गेट सीमॉस (CMOS) में उत्पादित किया जाता है और इसे एक 441-बॉल µFCBGA पैकेज में रखा जाता है।
एटॉम N2xx श्रृंखला
2 मार्च 2008 को, इंटेल ने घोषणा की कि पूर्व में नेटटॉप के लिये अभीष्ट डायमण्डविल (Diamondville) CPU के निम्न-शक्ति वाले संस्करण का प्रयोग क्लासमेट PC (Classmate PC) नेटबुक में किया जाएगा. उनके पूर्ववर्तियों की तरह, ये भी हाइपरथ्रेडिंग (HyperThreading) वाले एकल-कोर भाग हैं।
N270 में 2.5 W TDP है, जो एक 533 MHz FSB के साथ 1.6 GHz पर क्रियान्वित होता है। N280 में एक 1.66 GHz क्लॉक-गति तथा एक 667 MHz FSB है।
एटॉम 300 श्रृंखला
22 सितंबर 2008 को, इंटेल ने एटॉम 300 श्रृंखला के एटॉम 330 ब्राण्ड के एक नए ड्युअल-कोर प्रोसेसर (जिसे अनाधिकारिक रूप से ड्युअल डायमण्डविल (Dual Diamondville) कोड-नाम दिया गया था) की घोषणा की, जिसका प्रयोग डेस्कटॉप कम्प्यूटरों में किया जाना था। यह एक 1.6 GHz क्लॉक-गति पर कार्य करता है और इसमें 533 MHz पर चलने वाला एक FSB है। इस प्रोसेसर के पास एक 8 W TDP रेटिंग है। इसका ड्युअल कोर दो डायमण्डविल पांसों से मिलकर बना है, जो एक एकल पैकेज (अधःस्तर) में एक क्रम में लगे हुए हैं। एटॉम 330 64 बिट अनुदेशों का समर्थन करता है।
2009 के दौरान एनवीडिया (Nvidia) ने अपने आयन (Ion) प्लैटफॉर्म के लिये एक मिनी-ITX स्वरूप कारक वाले मदरबोर्ड पर एटॉम 300 और उनके जीफोर्स 9400M (GeForce 9400M) चिपसेट का प्रयोग किया।
दूसरी पीढ़ी "पाइन व्यू"
21 दिसम्बर 2009 को इंटेल ने एकीकृत ग्राफिक्स के साथ N450, D510 D410 की घोषणा की। नए प्रोसेसर व चिपसेट के साथ किट की कुल शक्ति 11.8 W से 7 W हो जाती है, जो कि 40% की वृद्धि है। इंटेल GMA 3150, GMA 3100 का HD क्षमताओं से रहित एक 45 nm का छोटा संस्करण, एक ऑन-डाय (On-die) GPU के रूप में सम्मिलित किया गया है। इस नए प्रोसेसर का प्रयोग करने वाली नेटबुकों को 4 जनवरी 2010 को सार्वजनिक रूप से प्रदर्शित किया जाना तथा 11 जनवरी 2010 को बिक्री के लिये रिलीज़ किया जाना अपेक्षित है।  प्रमुख नई विशेषता में लंबा बैटरी जीवन-काल शामिल है, जिसमें 6 सेल सिस्टम 10 या अधिक घण्टों का बैटरी जीवन प्रदान करते हैं। एटॉम की वर्तमान पीढ़ी का कोड-नाम "पाइनव्यू (Pineview)" रखा गया है, जो "लिनक्रोफ्ट (Lincroft)" सिस्टम-ऑन-अ-चिप संरचना का प्रयोग करती है और इसे "पाइन ट्रेल (Pine Trail)" प्लैटफॉर्म पर प्रयोग किया जाता है। इंटेल एटॉम के नेटबुक संस्करण के लिये वर्तमान पीढ़ी के प्लैटफॉर्म का कोडनाम "पाइन ट्रेल-M (Pine Trail-M)" रखा गया है, जो "पाइनव्यू-M (Pineview-M)" कोडनाम वाले एटॉम प्रोसेसर तथा "टाइगर पॉइंट (Tiger Point)" कोडनाम वाले चिपसेट का प्रयोग करती है। ग्राफिक्स और मेमोरी नियंत्रक प्रोसेसर में स्थानांतरित कर दिये गये हैं, जिसकी जोड़ी टाइगर पॉइंट चिपसेट के साथ बनाई गई है। एटॉम चिपसेटों की पिछली पीढ़ी के साथ प्रयुक्त 3चिप वाले प्लैटफॉर्म के बजाय यह विद्युत-शक्ति के प्रति अधिक दक्ष 2-चिप प्लैटफॉर्म का निर्माण करती है।
1 मार्च 2010 को इंटेल ने N470 प्रोसेसर की प्रस्तुति की औपचारिक घोषणा की, जो कि 667 MHz FSB तथा 6.5 W के अधिकतम TDP के साथ 1.83 GHz पर चलता है।
N4xx श्रृंखला
नया एटॉम N4xx चिपसेट 11 जनवरी 2010 को उपलब्ध हुआ। इसका प्रयोग नेटबुक/नेटटॉप सिस्टमों में किया जाता है और यह एक एकीकृत एकल-चैनल वाले DDR2 मेमोरी नियंत्रक एवं एक एकीकृत ग्राफिक्स कोर के साथ एक सिस्टम-ऑन-अ-चिप (SOC) को प्रदर्शित करता है। यह हाइपर-थ्रेडिंग को भी प्रदर्शित करता है और फिर भी इसका उत्पादन एक 45 nm प्रक्रिया पर किया जाता है। नया सिस्टम-ऑन-अ-चिप डिज़ाइन पुराने "मेन्लो (Menlow)" प्लैटफॉर्म की तुलना में आधी विद्युत-शक्ति का प्रयोग करता है। सकल विद्युत-शक्ति की यह घटी हुई खपत और आकार इस प्लैटफॉर्म को स्मार्टफोनों और अन्य मोबाइल इंटरनेट उपकरणों में प्रयोग के लिये अधिक वांछनीय बनाती है।
LinuxTECH.NET ने घोषित/रिलीज़ किये गये सभी "पाइनट्रेल (Pine Trail)" मदरबोर्डों का एक परिचय एक साथ रखा है।
23 दिसम्बर 2009 को MSI ने नेटबुकों की एक नई श्रृंखला, विण्ड (Wind) U130 और U135, प्रस्तुत की, जिसे जनवरी 2010 में रिलीज़ किया जाना था, जो कि नए "पाइन ट्रेल (Pine Trail)" प्लैटफॉर्म को सम्मिलित करने वाली पहली नेटबुकों में से है। अन्य कम्पनियों, जैसे आसुस (ASUS) तथा डेल (Dell) ने भी उसके बाद पाइनव्यू-M चिप Nx44 पर आधारित नेटबुकों की घोषणा की है।
Dxxx श्रृंखला
D श्रृंखला एक 64 बिट अनुदेश समुच्चय और DDR2-800 का समर्थन करती है। इसे अंतःस्थापित प्रयोग के लिये दर्जा दिया गया है। इस श्रृंखला में एक एकीकृत ग्राफिक्स प्रोसेसर होता है, जिसे प्रदर्शन को सुधारने में सहायता प्रदान करने हेतु सीधे सीपीयू (CPU) में निर्मित किया जाता है। ये मॉडल नेटटॉप और निम्न स्तर के डेस्कटॉप पर लक्ष्यित D श्रृंखला स्पीडस्टेप (speedstep) का समर्थन नहीं करती.
एटॉम D510 प्रोसेसर L2 कैशे के 1 MB के साथ 1.66 GHz पर चल रहे एक ड्युअल कोर को प्रदर्शित करता है। एटॉम D410 प्रोसेसर L2 कैशे के 512 KB के साथ 1.66 GHz पर चल रहे एकल कोर को प्रदर्शित करता है। विद्युत-शक्ति की आवश्यकता को D510 के लिये 13 वॉट तथा D410 के लिये 10 वॉट का दर्जा दिया गया है।
विद्युत आवश्यकताएं
हालांकि एटॉम प्रोसेसर स्वतः ही एक x86 माइक्रोप्रोसेसर के लिये अपेक्षाकृत विद्युत-शक्ति दक्ष होता है, लेकिन इसके साथ सामान्यतःअ प्रयोग किये जाने वाले अनेक चिपसेट उल्लेखनीय रूप से अधिक विद्युत-शक्ति का अपव्यय करते हैं। उदाहरण के लिये, नेटबुकों के साथ सामान्यतः प्रयोग किया जाने वाला N270 सीपीयू (CPU) का अधिकतम शुद्ध TDP जहां 2.5 W होता है, वहीं 945GSE एक्सप्रेस चिपसेट का प्रयोग करने वाले इंटेल एटॉम प्लैटफॉर्म का वर्णित अधिकतम TDP 11.8 W होता है, जिसमें प्रोसेसर कुल विद्युत खपत के एक अपेक्षाकृत छोटे भाग का प्रयोग करता है। एकल आंकड़े N270 प्रोसेसर के लिये 2.5 W, 945GSE चिपसेट के लिये 6 W तथा 82801GBM I/O नियंत्रक के लिये 3.3 W हैं।   इंटेल एक इंटेल सिस्टम कण्ट्रोलर हब US15W चिपसेट भी प्रदान करता है, जिसमें एटॉम प्रोसेसर Z5xx (सिल्वरथॉर्न (Silverthorne)) श्रृंखला के साथ 5 W की एक संयुक्त TDP होती है।
प्रारंभिक रूप से, उपभोक्ता बाज़ार के सभी एटॉम मदरबोर्डों में इंटेल 945GC लगा होता था, जो अकेले ही 22 वॉट का प्रयोग करता है। 2009 के प्रारंभिक दौर तक मिली जानकारी के अनुसार, केवल कुछ ही उत्पादक अपने अंतिम प्रयोक्ताओं को एटॉम N270 या N280 सीपीयू (CPU) के साथ निम्नतर विद्युत-शक्ति वाले 945GSE-आधारित मदरबोर्ड दे रहे हैं, जबकि सोनी (Sony) VAIO P Z-श्रृंखला के प्रोसेसरों के साथ निम्न विद्युत-शक्ति वाले US15W के प्रयोग में सबसे आगे है।
भविष्य
2010 की दूसरी छमाही में, इंटेल पाइनव्यू (Pineview) एटॉम चिपसेट का नया संस्करण रिलीज़ करेगी, जो DDR3 मेमोरी का समर्थन करेगा।
2011 की दूसरी छमाही में, इंटेल नेटबुक के लिये एक नया एटॉम प्लैटफॉर्म रिलीज़ करेगी, जिसका कोडनाम "सेडर ट्रेल (Cedar Trail)" रखा गया है, जिसे 32 nm प्रौद्योगिकी पर निर्मित किया जाएगा. नई चिप और प्लैटफॉर्म का विकास 2010 के अंत में प्रारंभ होगा। इंटेल का दावा है कि यह चिप "पाइन ट्रेल (Pine Trail)" की तुलना में उच्चतर क्लॉक गतियों को बढ़ाएगी और प्रदर्शन को दोगुना कर देगी, हालांकि विवरण अभी अपर्याप्त हैं। इस प्लैटफॉर्म का कोड नाम सेडर व्यू (Cedar View) है और ऐसी अफवाह है कि वर्तमान पाइनव्यू प्लैटफॉर्म में स्थित GMA 3150 की तुलना में इसकी ग्राफिकल शक्ति दोगुनी होगी।
TSMC के साथ गठबंधन
मार्च 2009 में, इंटेल ने घोषणा की कि एटॉम प्रोसेसरों के निर्माण के लिये वे TSMC के साथ गठबंधन करेंगे।
प्रतिस्पर्धा
AMD से प्रत्यक्ष प्रतिस्पर्धी को एथलॉन नियो (Athlon Neo) कहा जाता है। एटॉम की तुलना में इसका TDP उल्लेखनीय रूप से उच्च (15W) होता है। आकार में 27 mm x 27 mm और मोटाई में 2.5 mm, एथलॉन नियो (Athlon Neo) प्रोसेसर नोटबुकों के लिये छोटे डिज़ाइनों की अनुमति देने तथा लागत को कम करने के उद्देश्य से छोटे पदचिह्नों के लिये "ASB1" नामक एक नए पैकेज, आवश्यक रूप से एक BGA पैकेज, का प्रयोग करता है। एक निम्न TDP तक पहुंचने के लिये प्रोसेसर की घड़ी डेस्कटॉप और अन्य मोबाइल समकक्षों की तुलना में उल्लेखनीय रूप से कमतर होती है, एक एकल कोर x86 CPU के लिये अधिकतम 15 W. एथलॉन नियो (Athlon Neo) प्रोसेसर L2 कैशे के 512 KB तथा 800 MHz आवृत्ति पर चल रहे हाइपरट्रांस्पोर्ट (HyperTransport) 1.0 से लैस होते हैं।
ARM संस्करण 7 अनुदेश समुच्चय संरचना (जैसे TI की OMAP 3 श्रृंखला एवं फ्रीस्केल (Freescale) की i.MX51 पर आधारित कॉर्टेक्स-A8 (Cortex-A8) प्रोसेसर, या क्वैल्कॉम स्नैपड्रैगन (Qualcomm Snapdragon) और कस्टम ARMv7 क्रियान्वयनों पर आधारित मार्वेल अर्माडा (Marvell Armada) 500/600) पर आधारित अंतःस्थापित प्रोसेसर निम्न स्तरीय एटॉम चिपसेटों पर समान प्रदर्शन प्रस्तावित करते हैं, लेकिन इनमें विद्युत की खपत लगभग एक चौथाई ही होती है और वर्तमान एटॉम लाइन की तरह दो चिप वाले एक समाधान के बजाय ये (अधिकांश ARM सिस्टम्स की तरह) एक चिप पर एक एकल एकीकृत सिस्टम के रूप में होते हैं। हालांकि "पाइनव्यू (Pineview)" कोड नाम वाले अगली पीढ़ी के एटॉम को प्रदर्शन/वॉट में अपनी प्रतिस्पर्धात्मकता व्यापक स्तर पर बढ़ानी चाहिये, लेकिन ARM बहु-कोर सक्षम कॉर्टेक्स-A9 प्रोसेसर का प्रयोग करके इस खतरे का सामना करने की योजना बना रही है, जैसा कि एनवीडिया (Nvidia) के टेग्रा 2 (Tegra 2), T.I. की OMAP 4 श्रृंखला तथा क्वैलकॉम की अगली-पीढ़ी वाली स्नैपड्रैगन (Snapdragon) श्रृंखला एवं अन्य श्रृंखलाओं में किया जाता है।